ঢাকা, ১২ জুলাই (শীর্ষ নিউজ ডেস্ক): আফগানিস্তানের  প্রেসিডেন্ট হামিদ কারজাইয়ের ছোট ভাই আহমেদ ওয়ালি কারজাইকে হত্যার দায় স্বীকার করেছে তালেবানরা। আজ মঙ্গলবার এ হত্যাকাণ্ডকে গত এক শতাব্দীর মধ্যে তালেবানদের জন্য সবচেয়ে বড় অর্জন বলে আখ্যায়িত করা হয়েছে।  তালেবান মুখপাত্র ইউসুফ আহমাদি এফএফপিকে ফোনে জানান, তালেবানরা সম্প্রতি আহমেদ ওয়ালি কারজাইকে হত্যার জন্য একজন বন্দুকধারীকে নিয়োগ দেয়। তবে নামপ্রকাশ না করার শর্তে পরিবারের সদস্যদের একজন বন্ধু জানান, আহমেদ ওয়ালি কারজাইকে তার নিজ বাসভবনে নিরাপত্তা প্রহরী গুলি করে হত্যা করে।  এদিকে আজ মঙ্গলবার আফগানিস্তনে সফরত  ফ্রান্সের প্রেসিডেন্ট নিকোলাস সারকোজি আফগান প্রেসিডেন্ট হামিদ কারজাইয়ের সাথে সাক্ষাতের কথা ছিল।  (শীর্ষ নিউজ ডটকম/এমইউ/সস/১৬.৪১ঘ.)